ming030890/wiki-yue-high-quality huggingface dataset:
回力球

回力球（粵語區以外又譯壁網球），係西班牙國技。兩個玩家面對牆、手帶籐績、香蕉形嘅手套嚟接波同fing返個波出去度牆，個波反彈對家接，接唔到就輸一分。

澳門
葡萄牙管澳門嗰時，回力球亦引入，喺嗰時嘅新口岸起咗個「回力娛樂場」，1975年6月開幕。以回力球之名，有接受投注，畀人賭錢用。

種類
回力球最常見種類係巴斯克回力球。
回到三國

回到三國係香港無綫電視科幻古裝電視劇，由馬國明、林峯同楊怡領銜主演，監製係劉家豪。個故仔係講有個現代人忽然返到三國時代嘅經歷。
回到最愛的一天

《回到最愛的一天》（英文：About Time）係套英國嘅愛情電影，喺2013年上畫。呢套戲嘅主角係當勞格利遜同埋麗素麥雅當絲。
地域中心

地域中心，指用單一地區為主體，表述問題。

維基立場
《維基百科:避免地域中心》聲言有關「中立」編輯。不過冇話阻止維基「刪除派」、「投訴派」存在地域主義，針對異己。地域中心變成「地域歧視」就有攻擊性，個價值觀會帶貶低其他人。

史學上地域中心
睇埋：家天下、一個中國同一黨制
地理上，中國用黃河流域黃帝個神話崛起為史教育。傳統中國歷史教學只講「中國朝代」，首都發展。只講中原，冇講其他「中國地方」，如：國界變改，將外部領地變成「中國領土」，或由中國獨立成國家嘅問題。
香港方面，香港特區政府政策爭議，遭香港異見同中國國民黨質疑「一國兩制」實踐成效。中國政府有國台辦單方面指，一國兩制好成功。地區資源被優先分配至外地，服務外人，造成個人損失有經濟無效率問題，令港中矛盾爆發。
台灣方面，「解放台灣」、「台灣省」係出自中國大陸，用中華人民共和國做中心，以實現「統一中國」霸業，否定中華民國同其他可能性。結果，台灣同大陸兩個政治實體就「一個中國」主權國家起爭議，海峽兩岸關係各自表述至今。

中國
睇埋：西氣東輸、一帶一路、華夷之辨同中華民族
中原思想影響中國，對鄰國進行歧視、侵略，向亞洲灌輸儒家思想。家產官僚主義由封建中國突出地域差異本質。另外，中國執政者用天朝上國地域思想排外，卒之喺晚清多次俾外國入侵。
中國人強調「關係」，中華人民共和國發展存在地域中心。中國大陸改革開放，以沿海城市為經濟地域中心，優先發展。由於國家地理上，開發不平衡，將中國人口分成漢人同非漢人，城市同農村，待遇同社會地位差別顯示，地域上有主次關係。

北韓
北韓全個國家多數資源輸送到首都平壤，以供「特權階級」保持生活水平。由太空站觀察地球，北韓大部份時間只有平壤，燈火通明。
地安門大街

地安門西大街：從平安里大街同西四北大街嘅交界開始，一直向東去到廣渠門南、北濱河路同東二環中、南路嘅交界。
地安門東大街：從廣渠門南、北濱河路同東二環中、南路嘅交界開始，一直向東去到美術館後街同交道口南大街、張自忠路嘅交界。
地安門內大街：從景山後街開始，一直向北去到地安門東、西大街嘅交界。
地安門外大街：從地安門東、西大街嘅交界開始，一直向北去到鼓樓東、西大街嘅交界。
地層

地層（英文：Stratum）係地質學入面指一層有共同性質同特徵嘅石頭同沉積物。
地基

地基，又叫基礎，係地底承托住成棟建築物嘅部份，建築物起得越高，地基就要打得越深同越穩陣。
地圖集

地圖集係種書，集合好多份地圖，通常都係將世界地圖分做唔同區域。
地址

地址係識別一個地點嘅一組文字，通常會包括國名、政區名、城鎮名、街名、門牌號碼同建築物名，再細緻嘅會有埋樓層同單位號碼。地址主要係方便郵政，令物品可以派送到啱嘅地點。地址亦方便需要去嗰個地點嘅人搵啱地方。
地層學

地層學（英文：Stratigraphy）係地質學嘅一個分支，研究地層（stratum）同石層之間嘅關係。在細分成岩石地層學，生物地層學同年代地層學。
地布

地布係放響室內地面嘅布，似條大毛巾，可以要嚟抹地板，通常擺響容易整濕地下嘅廚房同沖涼房度。
兩西西里王國

兩西西里王國係公元19世紀頭到中期喺意大利半島南部同西西里嘅王國。王國喺1816年立國，1861年畀撒丁王國征服咗，邁向意大利統一。
兩輪選舉制

兩輪選舉制又稱「兩輪投票制」、「兩輪決選制」，指第一輪選舉入面冇人攞到絕大多數票，就會出現第二輪投票嚟決定最終贏出者嘅選舉制度。

概要
大多數國家選舉入面冇人攞到過半數選票，咁樣就會揀攞到票數最高嘅兩者進行第二輪投票，而候選人係冇投票權。呢種方法會用喺總統同埋立法機關嘅選舉。
比如話喺國民議會議員同埋總統選舉：
總統選舉所用嘅制度，喺第一輪投票入面攞到過半數選票嘅人就可以當選做總統，如果冇人喺第一輪投票入面攞到過半數選票，就會係第一輪投票入面攞到最多票嘅兩位候選人再進行一次投票，而喺第二輪投票入面攞到比對手多選票嘅人就可以當選做總統。
國民議會議員選舉所用嘅制度，如果攞到過半數選票就贏出，攞唔到過半數選票或者得票率達12.5%就要進入第二輪投票，攞到最多票嘅贏出。
除咗單一選區之外，複數選區用名單比例代表制嘅選舉都可以進行兩輪投票，例如而家嘅匈牙利國會、法國部份地方議會嘅選舉。

選舉方式
經過兩輪投票，以攞到過半數選票者贏出。例如法國第三、四共和國會兩院聯席選舉總統嘅方法。不過，當時規定直到選出結果為止，有可能變相成為多輪投票。
經過兩輪投票，以攞到票數最多者贏出。例如德國威瑪共和嘅聯邦大總統選舉。
喺首輪投票入面攞到最多票數嘅兩個人，進入第二輪投票，以攞到過半數票者贏出。例如美國副總統選舉第二輪係由參議院選出。
喺首輪投票入面攞到票數最多嘅兩個人，進入第二輪投票，以攞到票數最多者贏出：
兩輪都係直接選舉。例如德意志帝國議會議員、上面提過嘅法國第五共和、巴西同智利等國嘅總統選舉。
首輪直接選舉、次輪間接選舉。例如智利喺1925年憲法規定總統第二輪選舉改咗畀國會參眾兩院聯席選出。
喺首輪投票入面攞到選票達到法定上限嘅人，就進入第二輪投票，以攞到票數最多者贏出。例如上面提過嘅法國第五共和國民議會議員選舉。
喺首輪投票入面攞到選票最多嘅三個人，就進入第二輪投票，以攞到過半數選票者贏出。例如美國總統選舉第二輪係由眾議院選出。
喺首輪投票入面攞到選票達到法定上限嘅前三個人，就進入第二輪投票，以攞到票數最多者贏出。例如匈牙利喺2014年改嘅國會議員選舉方法，得票率要去到15%嘅前三個人，又或者達到15%但係唔夠三個人嗰時就改為攞到選票最多嘅三個人，就進入第二輪投票。

採用國家
奧地利、巴西、芬蘭、法國、加納、葡萄牙、羅馬尼亞等國家嘅總統選舉都用呢種制度。而喺美國，有啲選舉都會用到呢種模式。
兩鐵合併

兩鐵合併係指香港地鐵（地鐵）同埋九廣鐵路（九鐵）嘅服務合併。

利弊
合併嚟增加鐵路嘅網絡效率，減少服務重疊，同時可以節省行政開支同埋營運成本同埋取消轉乘車費，嚟使到整體車務嘅結構做啲調整嚟製造協同效應，使到乘客得益。反對意見認為合併搞倒冇晒競爭，造成壟斷，打爛員工飯碗，製造失業。

背景
2000年，政府邀請咗地鐵有限公司同埋九廣鐵路公司喺《鐵路發展策略2000》裏面規劃咗嘅鐵路項目投標。其中沙中線嘅競爭係最激烈嘅，同時希望加入新鐵路公司作出競爭，嚟減輕貴嘅地鐵過海車費同埋九鐵畢架山隧道車費。
2002年，政府將沙中線經營權批咗畀九廣鐵路公司，由於市民認為地鐵同埋九鐵嘅沙中線都有啲好嘅地方，使到九鐵就沙中線轉車問題展開咗研究。同時，有啲投資者因為已經上市嘅地鐵公司唔能夠取得呢條重要嘅路線而擔心佢嘅前景，甚至擔心宜家完全由地鐵獨家經營嘅過海鐵路業務會被蠶食。呢個講法俾人變成認為九鐵公司嘅沙中線會浪費資源嘅意見，或者認為會造成惡性競爭。兩鐵合併嘅講法就係咁樣開始嘅。
兩節豆屬

兩節豆屬（粵拼：loeng5 zit3 dau2 suk6，學名：Aphyllodium ），係豆目豆科蝶形花亞科嘅其中一個屬。
兩部曲

兩部曲（Duet），又叫二部曲、二重奏，係指由兩個部份組成嘅樂曲。喺歌唱範疇上，可以叫雙人合唱。
兩院制

兩院制，又叫二院制，係指一個國家嘅立法機關分成兩個獨立運作嘅機構，分成上議院同下議院，但係兩個議院嘅組成方法就個個地方唔同。法案通常需要齊晒兩個院嘅同意，並由國家元首批准，先至生效成為法例。
行兩院制嘅國家  行一院制嘅國家  無議會嘅國家  無資料（2011年）
呢篇兩院制係政治類嘅楔位文章，未完成；麻煩你幫手加下料，充實佢。
兩種起屋人嘅比喻

兩種起屋人嘅比喻係耶穌講嘅一個比喻，記載喺《新約聖經》《馬太福音》第7章第24至27節同埋《路加福音》第6章第47-49節。

聖經譯文
「
所以，所有聽聞我呢啲話去實行嘅人，係好似一個聰明人將間屋起喺磐石上；雖然受到風吹、雨淋，水沖，間屋亦唔會冧，因為佢嘅根基立喺磐石上。但係，聽聞我呢啲話而唔去實行嘅人，係好似一個愚蠢嘅人，將間屋起喺沙土上；一遇到風吹、雨淋、水沖，間屋就冧落嚟，而且冧得好交關。
」

——《馬太福音》7章第24至27節
「
我話你哋知，嗰啲來到我呢度，聽我嘅話而去實行嘅，係好似乜嘢人？佢好似一個起屋嘅人，挖深地土，將根基安喺磐石上；洪水氾濫沖擊嗰間屋嘅時候，間屋點都唔會搖動，因為根基立喺磐石上。但係，嗰啲聽咗我嘅話而唔去實行嘅人，好似一個人喺土地上起屋冇立根基；水一沖，間屋即刻冧，造成極嚴重嘅損壞。
」

解釋
耶穌舉咗兩種打地基嘅基礎：一種係磐石，一種係沙土地。喺呢兩個基礎上，起屋嘅人可能都係用咗一樣咁多嘅時間、氣力，用咗同樣質量可靠嘅建築材料，起出嚟嘅屋睇落都一樣咁靚。但係，當遇到大雨衝擊、洪水浸泡、狂風吹襲嘅時候，起喺沙土地上嘅屋好快就會冧，只有起喺磐石上嘅屋可以喺風吹雨打之中仍然好穩陣唔會搖動。
耶穌運用呢個比喻，要話畀我哋知一個道理：就好似房屋嘅根基一定要立喺堅固嘅磐石上一樣，我哋嘅信仰亦都一定要建立喺上帝真理嘅話語之上。耶穌嘅比喻話畀我哋知：聽我嘅話而去實行嘅，就係佢嘅根基立喺磐石上，將信仰建立喺上帝嘅話語之上。耶穌將聽道並遵行嘅人叫做：「聰明人」，將聽道但係冇去實行嘅人叫做：「愚蠢嘅人」。聰明嘅人將上帝嘅話語放喺首位，一心渴慕並且盡力遵行，佢依靠上帝嘅話語面對患難、經歷苦難，勝過試探。愚蠢嘅人將自己嘅諗法同需要作為首要嘅考慮，將上帝嘅話語作為輔助嘅建議，上帝嘅話語只係佢人生當中錦上添花嘅嘢，當佢遇到個人嘅諗法同埋需要，同上帝嘅話語唔一致嘅時候，佢嘅選擇就係順從個人嘅私欲，放棄上帝嘅話語；噉樣嘅人喺患難、試探面前冇一顆堅定信靠嘅心，因此往往會跌倒、企唔穩。
耶穌嘅登山寶訓，係以兩種根基嘅比喻做結論，高潮係強調聽道同行道嘅教訓。
南河三

南河三，又叫小犬座α，係小犬座一粒恆星，距離地球11.4光年，係成個天第8光嘅星，視星等係0.34。
南洋

南洋，又叫東南亞，係指靠近南中國海嘅地區同水域，特別係東南亞地區或者由馬來亞群島組成嘅群島同印度支那地區。
另外，日文文件同埋日本嘅資料都會用到「南洋」呢個字眼，但所指嘅區域唔同廣東話慣用用法，通常會指日本以南各個島嶼，例如二十世紀初曾經喺密克羅尼西亞成立嘅南洋廳一帶區域，或者更大範圍咁代表成個南太平洋。亦都引伸成為代表充滿陽光海灘嘅島嶼嘅代名詞。
南洋勸業會

南洋勸業會，全名南洋勸業博覽會，又叫江寧賽會，係喺1910年，中國喺南京舉辦嘅第一次博覽會。
喺鴉片戰爭之後，由於係咁畀列強侵略同掠奪，市場上充斥住啲洋貨，工商業幾乎破產。嗰陣時兩江總督端方、南洋新兵督練陳祺同江蘇巡撫陳啟泰等，參觀過美國聖路易斯萬國博覽會、比利時黎業斯博覽會同義大利米蘭博覽會之後，返返中國，就喺一批實業家支持之下，奏准搞返個博覽會，目的係獎勸農工，振興實業。
於是喺1908年9月，南洋勸業會籌備事務所喺南京成立。搞咗一年半，終於喺清宣統二年（1910年）四月二十八日隆重開幕。
博覽會有好多唔同嘅展品，主辦單位將佢哋分成24部，420類。根據性質，分為教育、工藝、農業、美術、衛生、武備、機械、通運、水族等唔同場館；另外各省區重有自己專館，展覽佢哋地域特色嘅嘢。好似有湘繡、紹興黃酒、金華火腿、杭州剪刀、宜興紫砂壺、福州脫胎漆器等。
喺嗰陣重係叫好罕有嘅玻璃工藝製品都有。最特別連棺材都有。
除咗博覽會之外，重有人搭單搞咗個運動員，而且係參考奧運一樣咁搞。
南洋商報

《南洋商報》（粵拼：naam4 yeung4 seung1 bou3，英文：Nanyang Siang Pau） 係由星加坡殷商陳嘉庚喺1923年9月6號喺星加坡獨資創刊，係馬來西亞歷史最悠久嘅華文報紙之一。

簡史
陳嘉庚創立《南洋商報》，一方面係為自己嘅商業開辟宣傳渠道，另一方面係為華人商業服務，推動教育事業。喺《本報開幕之宣言》（實業及教育孩子關係）陳嘉庚認為無近代嘅商業經營同管理嘅學識，教育就無從辦得好，無良好嘅教育設施，國家就談唔上興旺，呢個既係定名為《南洋商報》嘅意義。但係出版個幾月後突然停刊三個月，係因為報紙關於中國政局嘅議論文章激嬲咗英國當局，當局認為報紙違背咗中立嘅原則。
因為1931年發生咗九一八事變（大日本帝國入侵中華民國東北三省），激發《南洋商報》喺1932年將午報改成早報，以第一時間向讀者反映中國戰事。翌年，即1933年8月，《南洋商報》進行改組，脫離陳嘉庚有限公司，由李光前、林慶年同李玉榮等人承辦注冊做有限公司。《南洋商報》轉而成為集團報業，內容亦告豐富。除咗側重中國新聞之外，亦有本地新聞，更有多姿多采嘅副刊。 1937年「盧溝橋事變」後，《南洋商報》成為咗抗日嘅強大文化陣地。
喺呢種情形下，《南洋商報》嘅立場已轉成明顯嘅抗日，且喺1940年由中國聘請左派出名報人胡愈之嚟主持筆政。根據後嚟揭開嘅史料得知，胡愈之係被派嚟新加坡，成為《南洋商報》嘅編輯主任。佢提出咗一個明顯嘅立場：「團結一致，共禦外侮」。而喺呢個大前提入面，胡愈之說「商報」係採取無黨無派嘅立場，所謂無黨無派，唔係反對任何黨、任何派，更加唔係要消滅任何黨，任何派，而係要使各黨各派無黨派一致團結起嚟，為抗日救國進行抗爭。所以無黨無派嘅立場，就係團結嘅立場，就係統一戰爭嘅立場。
雖然陳嘉庚喺當時已經同《南洋商報》未有直接嘅關係，但係胡愈之通過商報大力支持陳嘉庚嘅鬥爭事業，直到1942年日本南侵暫時被停刊。
1971年新加坡政府向報業展開嘅「黑色行動」（Black Operation），逮捕《南洋商報》總經理李茂成、總編輯仝道章、主筆李可星、公眾關係經理郭隆生；當時嘅新加坡政府譴責《南洋商報》立場親共，報道中國共產黨嘅消息時往往報喜唔報憂，損害新加坡利益。

歷任社長及編輯
呢章節 需要提供更多來源，否則內容可能查證唔到。
社長：
1940年-1942年胡愈之。
編輯：
南洋商報歷任編輯部負責人（二戰前叫編輯主任，後嚟叫做總編輯）
方懷南（1923年籌辦至1923年28日被令停刊）
楊冶襄（1924年2月復刊至1924年4月）
林獨步（1924年4月至1927年3月）
沈資民（1927年4月至同年6月）
張相時（1927年6月至1928年11月）
汪頌魯（1928年11月至1928年11月）
曾聖提（1930年5月至1931年8月）
藍碧公（1932年7月至同年10月）
邱國材（1932年11月至1931年8月）
傅無悶（1937年7月至1940年12月）
胡愈之（1941年1月至1942年2月）（2月15號新加坡淪陷，南洋商報停刊）
王仲廣（1945年9月8日復刊）
曾心影（1945年至1956年）
李微塵（1957年至1960年）
施祖賢（1960年至1969年）
連士升（1969年至1970年）
仝道章（1970年1月至1971年4月）（後嚟新加坡內安法令下被捕）
馮列山（1971年4月至1972年5月）
陳振夏（1972年5月至1977年12月）
鐘文苓（1978年2月至1980年2月）
莫理光（1980年至1983年）
1962年8月開始，南洋商報馬來亞版喺吉隆坡編印，1965年新加坡由馬來西亞獨立，《南洋商報》亦一分為二。1983年3月15號，新加坡南洋商報同星洲日報合併為聯合早報）
馬來西亞南洋商報編輯部負責人：
石光華（1962年至1969年）
陳森才（1969年至1970年）
朱自存（1970年至1985年）
木欽（1985年至1991年）
馮時能（1992年至1994年）
李樹藩（1994年至1998年）
王金河（1998年至2001年）
洪松堅（2001年至2003年）
鐘啟章（2004年1月-）

封殺新聞
作為世華媒體集團屬下報業嘅一部分，《南洋商報》曾經多次跟隨《星洲日報》杯葛同封殺新聞內容引起民間詬病。
南泥灣

南泥灣，位於陝西延安城東南45公里處，1939年2月針對國民政府同侵華日軍嘅封鎖，毛澤東提出咗「自己動手，豐衣足食」嘅口號，動員根據地軍民開展大生產運動。

毒品產業
内文：鴉片 § 抗日戰爭同國共內戰同中國共產黨販毒行為
呢處曾經長年係中共生產鴉片嘅重要基地。
南泰路

南泰路（粵拼：naam4 taai3 lou6）係中國廣東廣州嘅三條東西走向道路，喺海珠區。
呢三條馬路係海珠區最易搞錯嘅馬路，因為佢分別喺南石頭、江燕街道同埋曉港一帶，而且三條都唔相連。

三條南泰路嘅起點到終點
西段：從廣州東方印染廠開始，一直去到工業大道中。
中段：從工業大道中開始，一直去到江燕路。
東段：從江南大道南開始，一直去到東曉南路同鳳景西路嘅交界。

海珠區最易搞錯馬路
呢條馬路喺海珠區三大主幹道（工業大道、江南大道、江燕路）開發之前，係條從西邊嘅珠江航道去到東邊曉港嘅瑞景路社區附近嘅主幹道。直到1990年代初因商業開發同經濟發展好快，令馬路一分為三，但路名一直冇改到。雖然2000年代初，有媒體好多次報道呢個情況，加上有街坊向政府建議將三條南泰路分別改成噉嘅名：
西段：「南泰一路」或「南泰西路」
中段：「南泰二路」或「南泰中路」
東段：「南泰三路」或「南泰東路」
但係，政府部門因為考慮到改名之後，唔單止連門牌同路牌都要改名，甚至連住喺嗰條馬路入面大量嘅相關單位同住宅戶口簿、身份證都要改名。甚至連工作人員都冇收到同「南泰路改名」有關嘅消息而冇改到名。

敘述
西段：全長920m，闊18m，雙向2車道。
中段：全長1.2km，闊24m，雙向4車道。
東段：全長760m，闊14m，雙向2車道。
埃及第廿九王朝

埃及第廿九王朝（英文： 29th Dynasty of Egypt），係古埃及嘅一個王朝。
埃及第四王朝

埃及第四王朝（英文：4th Dynasty of Egypt），係古埃及嘅一個王朝，喺大概前2613年開始，大概前2498年結束。佢嘅首都喺孟菲斯。

法老一覽
斯尼夫魯
胡夫
迪德夫拉（Djedefra或Djedefre）
又叫做「拉迪德夫」（Radjedef）。
卡夫拉
Bikheris
呢個係希臘化嘅名，呢位法老可能根本唔存在。
孟卡拉
舍普塞斯卡夫
德德夫普塔（Djedefptah）
希臘化嘅名叫「塔姆普提斯」（Thamphthis）。有冇呢位法老存在有爭議。
埃及第廿一王朝

埃及第廿一王朝（英文： 21st Dynasty of Egypt），係古埃及嘅一個王朝，喺公元前1069年建立。
埃及第廿七王朝

埃及第廿七王朝（英文： 27th Dynasty of Egypt），係古埃及嘅一個王朝，喺公元前525年建立，公元前404年滅亡。
埃及第廿五王朝

埃及第廿五王朝（英文： 25th Dynasty of Egypt），係古埃及嘅一個王朝，喺公元前715年建立，公元前656年滅亡。
埃及第廿六王朝

埃及第廿六王朝（英文： 26th Dynasty of Egypt），係古埃及嘅一個王朝，喺公元前664年建立，公元前525年滅亡。
埃及第廿二王朝

埃及第廿二王朝（英文： 22nd Dynasty of Egypt），係古埃及嘅一個王朝，喺公元前945年建立，公元前715年滅亡。
埃及第廿八王朝

埃及第廿八王朝（英文： 28th Dynasty of Egypt），係古埃及嘅一個王朝。
埃及第廿四王朝

埃及第廿四王朝（英文： 24th Dynasty of Egypt），係古埃及嘅一個王朝。
埃及第廿三王朝

埃及第廿三王朝（英文： 23rd Dynasty of Egypt），係古埃及嘅一個王朝，喺公元前818年建立，公元前715年滅亡。
坂井洋平

坂井洋平（1986年4月10號—）係日本足球員，司職中場，效力過橫濱水手，橫濱FC，SC相模原，水戶蜀葵，及群馬草津溫泉。
坂井大將

坂井大將（1997年1月18號—）係日本足球員，司職中場，效力大分三神。
坂井將吾

坂井將吾（1988年1月28號—）係日本足球員，司職前鋒，效力過山形山神。
坂下博之

坂下博之（1959年5月6號—）係日本足球員，司職後衞，曾經喺1980年爲日本足球代表隊出場1次。
坂井三郎

坂井三郎（1916年8月25號—2000年9月22號）係大日本帝國海軍戰鬥機嘅飛機師。日本太平洋戰爭戰敗時係海軍少尉，而最後階級為海軍中尉。
地龍

「地龍」係香港行山友對輸水隧道嘅俗稱，呢啲隧道加埋有199公里咁長，係成個供水網嘅大動脈，喺水務條例下列做禁區，閒人免進。而偷偷地去行輸水隧道探險就叫做「鑽地龍」。
蚯蚓製成中藥之後叫做「地龍」。
坂井優紀

坂井優紀（1989年1月10號—）係日本足球員，踢後衞，曾經喺2011年為日本女子足球代表隊出場1次。
南沙兒童公園

係中國廣東廣州嘅一間兒童公園，2014年6月1號開園，位置喺南沙區南沙街道嘅海濱路以西、連溪大道以南嘅涌邊附近。

史
2010年亞運結束後，廣州市人民政府為咗解決少年兒童太少活動場所嘅問題，先至決定喺廣州各大區起一間兒童公園。直到2012年，公園先至開始喐手起，一直到2014年5月27號起好，2014年兒童節期間正式開園，但凈開放咗一期區域。2015年5月31號開放二期區域。
南沙天后宮

，又嗌大角山天后宮，係中國廣東廣州一風景區兼旅遊勝地，1996年5月10號開始營運，位置喺南沙區大角山天后路88號（大角山東南角近獅子洋同伶仃洋嘅交界附近）。佢既係中國國家AAAA級景區，有「天下天后第一宮」嘅稱呼，又係東亞同東南亞最大嘅媽祖廟。

史
呢間嘢之前實質係大明時期，喺鹿頸村入面起嘅天妃古廟，大清乾隆年間修復咗之後定名做元君古廟。不過到咗抗日戰爭期間俾日軍啲飛機炸冧咗。期間寺院一直淪為廢墟，直到1994年，香港企業家霍英東喺南沙地區搞緊資訊園時咁啱發現咗呢間古廟啲廢墟而搞重建工作，工程一直到1996年清明先至搞掂。而全新嘅南沙天后宮喺1996年5月10號正式開放。

概況
景區有100公頃咁大。公園依山傍水，建築都係按山勢層疊噉上。而建築特色都係按北京故宮啲風格同南京中山陵嘅氣勢夾埋一齊嚟整。佢嘅規模係家下世界同類建築之最。

天后聖像
園區最大特色雕像，位置喺正門廣場中間偏東南些少位。佢係個石雕像，專門爲咗紀念海上女神——林默而起。喺雕像下邊堆「天后聖像」同「唘功」呢兩個字係由嗰時負責起天后宮嘅霍英東先生負責寫出嚟。雕像高14.5米（48呎，44尺），用咗365嚿花崗岩石砌成，意思喺象天后娘娘喺一年365日保佑住風調雨順國泰民安。尤其喺頭頂個冕旒，屬十二旒十二珠。喺雕像兩邊分別重有個華表柱響度。

鐘樓同鼓樓
山腳兩樓，位置喺大角山腳同正門廣場嘅牌樓之間。其中鼓樓入面整咗個直徑1.2m嘅牛皮大鼓，鐘樓入面整咗個重1.6t嘅銅古鐘。喺每日啱天光或鹹蛋黃嗰時，鐘鼓識同時響。若果咁啱係農曆節慶，鐘鼓都識一齊猛咁響。

獻殿
山上一殿，位置喺正門廣場中間偏西北邊嘅山上些少位。入面供奉咗蹈海天后同四海龍王執圭響度。其中蹈海天后喺中間，四海龍王執圭喺兩邊企響度。入面睇落去體驗到天后作為海上女神嘅領導地位，重話明天后通靈四海龍王嘅安瀾利運。

靈惠樓同嘉應閣
山上其兩樓閣。位置喺大角山半山腰位，正殿同獻殿之間。佢哋個名出自大宋對天后嘅雅號而改成噉。而家主要用嚟介紹同交流同天后有關嘅信仰、文化嘅場地。

正殿
山上一殿，位置喺大角山半山腰近山頂位。佢亦係景區嘅中心，入面有木雕神龕響度。而木雕神龕主要供奉香樟木雕、貼金鎮殿天后像，同埋喺湄洲媽祖廟流傳出嘅古仔——點睛分靈而嚟嘅出巡軟身天后像。呢啲雕像相傳喺大清雍正、乾隆、光緒嘅大幅御筆後掛咗喺9m高嘅殿入面。喺宋元明清四朝入面，好多時講到同天后密切相連嘅八尊文臣武將，佢哋都當陪神企喺兩邊。

寑殿
山頂一殿，位置喺正門對住大角山頂位。佢相傳係天后起居同休息之所，入面供奉咗素裝天后座像，兩邊佈置咗有象徵天后日常生活嘅仿大宋器物同擺設。

南嶺塔
内文：南嶺塔
山頂一塔，位置喺大角山頂北邊，亦係景區最督地方。成間嘢有8層樓高。起呢間嘢嘅目的係同右邊座大角山主峯平衡同來應所謂「左青龍」嘅講法。雖然正門左手邊有條通道可以上去8樓塔頂，但家下俾防盜門封實兼鎖住咗，除咗園區啲員工同保安仔之外，其它人基本上冇得上去塔頂睇佢嘅遠景。

七大砲臺同彈藥庫
内文：虎門砲臺
山頂景區之一，座落喺大角山頂近園區周邊位。呢堆砲臺曾經喺兩次鴉片戰爭時期對抗入侵嘅英軍先至出名。家下呢啲景區屬山崖地方，已經俾園區管理處圍蔽咗，唔畀入。

龜池
園區一放生池，位置喺大廣場東南近整大門口西南角。喺水池入面有隻龍頭龜石像響度，入面重有幾隻龜響度。佢專門畀遊客放生龜類動物嚟用。

飛同開放時間
開放時間
每日08:30～17:00
凡係掛咗紅色暴雨警報信號或黃、橙、紅色颱風警報信號時，景區會暫停開放。
飛
全票￥20（限一人一飛，一次性出入）
1.2m＜身高≤1.5m／60＜年紀≤64（要有廣州地區嘅老人證或個人身份證）：半票
身高≤1.2m／年紀≥65（要有廣州地區嘅老人證或個人身份證）／現役或榮譽軍人（要有軍官證）／傷殘人士（要有殘疾證）：免票
南沙客運港

係中國廣東廣州一個客運碼頭，1992年起好，位置喺南沙區商貿大道二路2號（南沙街道東南角嘅港前大道南近獅子洋邊）。
佢附近有船隻往返香港嘅中港城碼頭、赤鱲角機場同埋澳門嘅氹仔碼頭，但班次好少，平均一日都唔超過5班。
南沙區

南沙區係中國廣州市嘅一個縣級市轄區。
佢嘅前身係1993年成立嘅廣州南沙經濟技術開發區，由番禺市管理，2005年廣州行政區劃大調整，南沙從番禺市獨立出嚟變成同番禺區同級嘅市轄區。
南沙區共轄 3 鎮 2 街道，分別為黃閣鎮（政府駐地）、萬頃沙鎮、橫瀝鎮同埋南沙街道、珠江街道。

歷史沿革
1993年，國家級開發區，廣州南沙經濟技術開發區正式掛牌成立。
2003年，廣州南沙港務有限公司成立。
2005年，南沙區行政獨立，變成市轄區。
2009年，南沙客運碼頭往香港客運航線開通。
2010年，南沙客運碼頭往澳門客運航線開通。

經濟
地區生產總值（GDP）：
2002年61.73億元。
2003年75.51億元。
2004年93.15億元。
2005年134.08億元。
2006年212.47億元。
2007年311.32億元。
2008年368.12億元。
2009年405.23億元。
2010年485.68億元。
南沙區依託佢嘅海港優勢同地理優勢，近年迅速發展，造船業、運輸業同製造業尤其顯著，已經取代咗廣州黃埔港成為廣州港主港。
2006年披露嘅中石化同科威特合作項目原本選址係廣州南沙，後來因為各方以環保原因大力抨擊，最終遷址湛江。

古蹟
2022年，廣州市文物考古研究院喺南沙合成村發現先秦時期文化遺址，面積2000平方米。遺址共有遺跡408處，包含商時期、西周時期、唐宋、明清四個階段嘅文化堆積，其中商時期嘅遺存特別多。
南水北調

南水北調係中國一項水利工程，耗資四千幾億元人民幣，工程為期五十年，2002年12月27號開始施工。
南水北調工程分東線、中線同西線三條，將長江流域咁多嘅水抽一啲去華北、西北，減輕當地缺水情況。
南水水庫

南水水庫（粵拼：naam4 seoi2 seoi2 fu3），又嗌南水湖（naam4 seoi2 wu4），古稱洲頭水（zau1 tau4 seoi2），係中國廣東韶關嘅水庫，喺乳源龍南鎮同東坪鎮。成個水庫似廊帶形走向，東靠坪乳公路同京珠北高速公路；南靠323國道（K400+120～K414+330標記位）嘅湯盆村；西靠258省道；北靠東坪鎮梯下村。佢既係成個韶關地區嘅緊要備用水之地，又係乳源八景之一，亦係廣東第三大水庫。
水庫喺1958年9月起，1969年2月13號起好兼開始儲水。形狀自西南向東北後轉向北，佔地面積6283.7公頃，其中附近嘅濕地面積約4010.2公頃，水庫容量有1,250,000,000m³。個樣比較湖光山色，入面有12個島，濕地資源比較多，種咗好多植被響度。從2013年開始，韶關地區喺每年秋季成日喺嗰度辦環南水湖嘅單車賽。
水庫兩邊所屬嘅聚居地都唔同。其中西邊以漢族居民為主，而東邊以瑤族居民為主。另外，西京古道亦經過呢個景區；廖芊芊主唱嘅歌——《南水湖之戀》嘅歌曲創作靈感亦出自呢個水庫。
南水湖國家濕地公園

南水湖國家濕地公園係中國廣東韶關嘅公園，喺乳源西邊嘅南水水庫周邊，範圍包括南水湖環湖公路同埋佢周边第一層山脊集水面。間公園入面有好大個南水水庫同埋條西京古道響度。
哥高加卡

哥高加卡（塞爾維亞文：Гојко Качар，1987年1月26號—）係塞爾維亞男足球員，身高185 厘米，重83 千克，踢中場，2004年出道。

葳蕤史
呢節要加長。
哨牙嘜鬼火驚魂

《哨牙嘜鬼火驚魂》係套美國嘅動畫片，喺2006年上畫。
哥頓·奧波特

哥頓·奧波特（Gordon Allport，1897年11月11號—1967年10月9號）係一個美國心理學家，出名在開創咗性格心理學嘅研究。
哨牙

哨牙，又叫做齙牙，係指上顎前牙位附近比下顎突出，形成太多水平覆蓋，或者垂直覆蓋。
後生時候做牙科手術箍牙，或者可以修正美容。
哥里斯哥島

哥里斯哥島係非洲赤道畿內亞嘅島，面積14平方公里。島名嚟自葡萄牙文嘅閃電。加蓬聲稱呢個島嘅主權。
哨兵花屬

哨兵花屬（學名：Albuca）係天門冬科下面一屬。
墨田區

墨田區係日本東京嘅其中一個區。

日夜間人口
2005年夜間人口（居住者）係106,174人，區外通勤者同通學生、居住者在內嘅區內日間人口係262,514人，係夜間人口嘅1.136倍。
戶數 : 117,324戶（2006年10月1號）
外國人登錄者數 : 8,314人（2006年10月1號）

地理
喺東京都東部，西至隅田川，東至荒川、中川。被揀做水鄉百選。
墨盒

墨盒係裝住墨汁嘅文具，用嚟代替墨硯，方便用毛筆點墨。
墨爾本大學

墨爾本大學係澳洲維多利亞州墨爾本一間公立大學，1853年創校，屬砂岩學府其中一間。
墨爾本輕鐵

墨爾本輕鐵，又叫墨爾本電車，係澳洲墨爾本嘅輕軌鐵路系統，亦係全世界至大嘅電車系統，全長250公里，有差唔多500架車同1,800個站。
墨玉

墨玉（維吾爾文：قاراقاش ناھىيىسى‎‎‎）係中國新疆和田地區嘅一個縣。
堯十三

堯十三（1986年8月25號—；本名唐堯），係中國大陸民謠歌手、樂手。
堯都區

堯都區係中國山西臨汾一個市轄區，總面積170平方公里，人口52萬。
報仇

報仇（revenge，口語又叫fuk6 coek3）係指一個個體因為覺得報仇對象之前害過自己，而做啲嘢去傷害報仇對象。

宗教觀
《聖經》入面亦有關於復仇嘅經文，舊約聖經《出埃及記》第21章入面曾經提及「以眼還眼、以牙還牙」，代表如果被另一人冒犯嗰陣，最多只能夠用相同尺度還手，但係相關內容可能只係因為當時以色列人從埃及去到迦南（應許之地）嘅時候面臨當地外族侵擾時嘅反應，例如喺約書亞記入面敘述對耶利哥等外族民眾進行屠殺等（據聖經描述，係上帝「不悅」當時外族拜偶像同埋及姦淫罪等「罪惡」行為）。
但到咗新約聖經時代，耶穌教人要以憐憫代替報復（《馬太福音》第5章）。

政治層面
喺台灣，國民黨不時支持一啲針對泛綠人士嘅罷免案，而泛綠人士有時就會形容呢啲係因為國民黨嘅前高雄市長韓國瑜喺得到泛綠陣營嘅支持下被罷免，所以國民黨嘅支持者發起報復性罷免。
喺香港反送中運動入面，香港警察由於對示威者施予過份暴力而備受批評，有部份聲音甚至指香港警察有份導致一啲示威者（例：周梓樂、陳彥霖）不幸喪生，於是，示威者就提出「香港人報仇」嘅口號。
堯

堯，又叫大堯、帝堯，係中國傳說入面嘅一位君主，五帝之一，由佢阿哥摯傳位畀佢，死前禪讓畀舜。舜就傳畀禹，禹就傳畀啟。
堯字節

堯字節（粵拼：jiu4 zi6 zit3）；港澳嗰邊嗌堯位元組；全名係堯他位元組或堯他字節（英文：Yobibyte）；簡稱YB，佢係一種資訊計量單位，依家通常用嚟標示網絡硬碟容量，又或者容量大嘅儲存媒介嘅容量時使用。據估算，2022年成個互聯網嘅容量總和唔超過800EB。響1公克DNA入面可以儲存360EB嘅信息量。
堯比字節

堯比字節（粵拼：jiu4 bei2 zi6 zit3）；港澳地區叫堯比位元組[未記出處或冇根據]；全名係堯他比位元組或堯他比字節（英文：Yotta Binary Byte，簡稱YiB），係一種資訊計量單位。

同堯字節嘅對比
雖然話堯比字節同堯字節有好密切嘅關係，兩者可以係同義，又可以係1024位元組，啫係1,000,000,000,000,000,000,000,000位元組，但係佢哋嘅計算方法係唔同。因為堯字節係用十進制計，而堯比字節係二進制嘅單位嚟計嘅。
嘉北站

嘉北車站位於臺灣嘉義市東區、西區交界處，地址喺東區、但站體位置在西區，鄰近台1線，車站出入口位於嘉義基督教醫院旁嘅停車場入面。係臺灣鐵路管理局縱貫線南段嘅鐵路車站，由嘉義車站管理，屬於台鐵捷運化通勤車站，喺嘉義市區鐵路高架化計畫入面預定喺2025年改建為高架化新式車站。

車站概要
呢個站係簡易站，只會停靠區間車。

車站構造
嘉北車站月台
傍晚時分嘅嘉北車站第一月台
岸式月台兩座，喺嘉義市區鐵路高架化計畫中預計改建為高架島式月台一座。
跨站式車站，購票同服務設施設喺二樓大廳，同前後站均有連通，為鐵路高架化預留空間。
嘉侖-嘉塔路

嘉侖-嘉塔路（英文寫：Thanon Karon-Kata）係泰國布吉府南邊嘅馬路，地圖上標號4033。大至沿住嘉侖海灘落嘉塔海灘行，總長1千米。條路北頭係風景了望口，南邊條路唔知乜名。條路上有名嘅酒店為地中海度假村（Club Méd ），佢幾乎佔曬成嗰嘉侖海灘。
嘉兒莫蕊茲

嘉兒莫蕊茲（英文：Chloë Grace Moretz，1997年2月10號—）係美國演員，出名演出包括電影《勁揪俠》、《雨果的巴黎奇幻歷險》。
嘉利大廈

嘉利大廈（英文：Garley Building）位於香港九龍佐敦彌敦道233號，近佐敦道同彌敦道交界，1975年起，係一座15層樓高嘅商業建築物。
呢座大廈嚮1996年11月20號發生五級大火，造成41死80傷。火災後，大廈一直空置，直至2003年9月12號，大業主華潤創業成功統一業權，嘉利大廈喺2004年拆咗，嚮2007年發展為銀座式購物商場「佐敦薈」（JD MALL）。政府亦重新修訂相關消防條例，以改善早期私人樓宇嘅消防設施。
嘉利大廈大火

嘉利大廈大火係香港1996年嘅一場五級大火。事發嚮九龍佐敦彌敦道233號嘉利大廈，嗰幢大廈係15層高嘅商住樓，座樓樓下有街鋪、閣樓以上有住宅、貨倉、樓上鋪、同鄉會、寫字樓、娛樂場所、飯堂之類。
嚮1996年11月，嘉利大廈有部𨋢要整，所以大廈業主立案法團出通告，話工程期間有火有煙係正常嘅，業戶可以放心，唔使驚。
11月20號下晝4點47分，燒焊工人報警，話電梯大堂發生火警。因為煙囪效應，高熱氣體迅速燒入大廈各層，防煙門又冇用。事後證實41死80傷，包括殉職嘅長沙灣消防局二級消防隊目廖熾鴻。
嘉勞

嘉勞2006年6月13號，嘉勞喺一次發佈會出場。男歌手原名皮耶爾·嘉蘭Pierre Garand羅馬拼音/ɡaˈʁu/國籍 加拿大出世 (1972-06-26) 1972年6月26號（52歲） 加拿大魁北克舍布碌職業歌手音樂類流行樂演奏樂器鋼琴、結他、喇叭活躍年代1997年～而家網站www.garouonline.com
嘉勞（粵拼：gaa1 lou4；法文：Garou，法文讀音：[ɡaˈʁu]；1972年6月26號—），原名皮耶爾·嘉恆（Pierre Garand，讀音：[pjɛʁ ɡaˈʁɑ̃]，魁北克法文讀音：[pjaɛ̯ʁ ɡaˈʁã]），係加拿大魁北克舍布碌歌手。佢以《鐘樓怪人》音樂劇嘅演出著稱，演唱劇中〈美麗佳人〉（Belle）等膾炙人口嘅曲目。佢嘅藝名「Garou」係佢個姓「Garand」嘅變體，意思係狼人。
吉茲文

吉茲文係亞非語系閃語族嘅一種滅絕咗嘅語言，主要喺4世紀到10世紀嘅埃塞俄比亞用。
吉茲字

吉茲字（英文：Geʽez script），又叫古典埃塞俄比亞字母，係一種音素音節文字。
吉蘭丹

吉蘭丹州（馬來話：Kelantan）係馬來西亞西馬東北部一個州屬，首府哥打峇魯（Kota Bharu）。北面接連泰國，東北係南中國海，西面接霹靂州，南臨彭亨州，東南為登嘉樓州。吉蘭丹州號為Darul Naim，意思係「幸福之邦」。
吉蘭丹州係馬來西亞農業重鎮，同時亦係馬來文化嘅搖籃，有馬來西亞最多史前遺跡。

地理
吉蘭丹河係吉蘭丹州重要河流，灌溉住吉蘭丹州沿海地區嘅平原。吉蘭丹州係農業大州，主要生產大米、橡膠、煙草等農作物。好多吉蘭丹人靠海為生，蒂迪旺沙山脈亦將本州同半島其他州屬隔開，主要通過海路同其他州屬交流。

人口
歷史人口年份人口±%1980893,753—    19911,207,684+35.1%20001,313,014+8.7%20101,539,601+17.3%20191,885,700+22.5%Source:
呢個好鄉村嘅州屬保留住豐富嘅馬來傳統，例如放風箏比賽、陀螺比賽同bird singing比賽，以及傳統手工藝品，例如巴迪、鬆革布同埋銀製手工藝品。作為同泰國嘅邊境州同前暹羅嘅附庸國，吉蘭丹畀泰國習俗同傳統所影響，令到呢個州嘅文化同馬來西亞其他州嘅文化有所唔同。唔同種族嘅吉蘭丹人普遍都會對自己嘅州同佢哋獨特嘅本地文化同語言感到自豪。
吉蘭丹州各個民族嘅人普遍都和諧生活埋一齊。例如，泰國族群嘅成員收到起一個好大型嘅佛像許可，而無得馬來社群或者馬來西亞伊斯蘭黨PAS政府任何反對。

 未明/唔清楚 
  
0%
根據2010年數據，吉蘭丹最多人信係回教，佔96.2%，其他宗教分別係2.8% 佛教、0.3%基督教、0.2% 印度教、0.5%其他宗教或者無宗教。
根據2010年嘅人口普查統計數據，華人方面，93.2％人係佛教徒，亦有少部分人係穆斯林（3.0％）、基督徒（2.8％）同中國民間信仰（0.6％）。中國民間信仰可能包含信道教嘅人。印度人群體方面，大多數係印度教徒（76.5％），少數為穆斯林（11.6％）、佛教徒（6.7％）同基督徒（3.7％）。非馬來人嘅 馬來西亞土著群體主要係穆斯林，佔(39.8%)，少數人認定為無神論者(30.3%)同基督徒(14.3%)。根據法律，所有馬來人都被視為穆斯林。

氣候
吉蘭丹氣候屬於熱帶氣候，全年氣温 21至32 °C同埋全年有間斷雨。雨季係由11月至1月嘅東海岸季候風季節。

經濟
吉蘭丹州嘅農業經濟主要由大米、橡膠同煙草主導。沿住96公里嘅海岸線，捕魚亦係一種重要嘅經濟活動。喺手工業需要聘請傳統技能嚟製造手工藝品，例如巴迪、木雕同鬆革布編織都好明顯。由於剩餘嘅森林面積好大，伐木活動亦好活躍。呢幾年嚟，旅遊業，特別係去離島變得越嚟越重要。起咗一啲比較出名同信譽好嘅酒店，又開設更加多現代化商場嚟迎合城市居民。
首府哥打巴魯係主要嘅城市中心，同時亦計劃緊通過一項雄心勃勃嘅幾百萬嘅發展項目嚟開發州嘅南部地區。市中心嘅主要市場係一個熱門景點。
吉蘭丹州嘅2006年人均國內生產總值係7,985令吉。2018年7月26號發佈嘅2017年吉蘭丹州社會經濟報告指出，吉蘭丹州2017年人均國內生產總值係13,593令吉，低過馬來西亞其他州屬。

文化
内文：馬來西亞文化
吉蘭丹州被認定為係馬來文化嘅發源地，因為吉蘭丹人從事各種唔同文化活動。流行嘅文化習俗有馬來歌謠、吉蘭丹Wayang Kulit、Wayang Kulit Melayu、瑪蓉劇、Menora (dance)（英文：Menora舞蹈）、Main Puteri（馬來話：Main Puteri）、馬來風箏 、陀螺 (陀螺旋轉)、Silat武術、Tomoi（英文：Tomoi）、雀仔唱歌比賽同手工藝品。吉蘭丹州獨特文化瑪蓉劇畀聯合國教科文組織認定。呢啲由馬來西亞馬來人社群創造嘅古老劇院形式，融合咗表演、聲樂、器樂、動作同精緻服飾。瑪蓉劇傳統起源於馬來西亞西北部吉蘭丹州嘅村莊，佢本身表演主要目的係作為娛樂活動或者同療愈相關儀式。
喺手工藝品入面，鬆革布、巴迪、銀器同埋mengkuang。Kandis 資源中心提供有關吉蘭丹木雕嘅資料。

交通
交通鐵路交通有東海岸鐵路線往返馬來西亞東海岸大部分主要城市。空運交通有蘇丹依斯邁布特拉機場。
州內交通四通八達，大多數巿民乘搭「Cityliner」巴士服務。
吉見一星

吉見一星（1982年6月16號—）係日本足球員，司職中場，效力過山形山神，及佐川印刷。
吉華

吉華係中國深圳龍崗區一地，行政上係條「街道」，叫吉華街道。吉華街道係2016年由布吉街道分拆出嚟。
睇 • 論 • 改 • 歷龍崗區政區行政隸屬：中華人民共和國廣東省深圳市　　區政府駐地：龍崗街道街道：平湖街道 | 坪地街道 | 葵涌街道 | 大鵬街道 | 南澳街道 | 南灣街道 | 坂田街道 | 布吉街道 | 龍城街道 | 吉華街道 | 橫崗街道 | 龍崗街道 | 圓山街道 | 坑梓街道 | 寶龍街道 | 坪山街道睇埋：中華人民共和國廣東省鄉級以上政區一覽。
吉良知夏

吉良知夏（1991年7月5號—）係日本足球員，踢前鋒，曾經喺2014年為日本女子足球代表隊出場12次，入咗5球。
吉薩

吉薩係埃及吉薩省首府兼最大城，亦都係埃及第三大城，人口超過四百萬。
大叻

大叻（越南文：Đà Lạt）係越南林同省會，人口廿一萬。
大口蝠

大口蝠係日本電視遊戲寵物小精靈系列入面嘅其中一隻小精靈，編號042。佢係由波音蝠進化成嘅。
大司馬

大司馬係中國歷史上一個官名，係國家嘅最高軍事長官。喺《周禮》入面，司馬係負責軍事嘅官員。
大口環根德公爵夫人兒童醫院

大口環根德公爵夫人兒童醫院（The Duchess of Kent Children's Hospital at Sandy Bay），簡稱根德公爵夫人兒童醫院，係香港港島南區一間公立醫院，喺1955年創辦，個名紀念根德公爵愛德華親王嘅夫人，而家由醫院管理局管理，係港島西聯網其中一間醫院，地址係港島沙灣大口環道12號。

簡介
大口環根德公爵夫人兒童醫院喺1956年成立，當時嘅創辦機構係香港弱能兒童護助會。醫院而家為全香港兒童病人提供專科服務，並為十八歲以上脊柱出現問題嘅骨科病人，提供治療、康復同住院服務。此外，醫院喺兒童骨科疾病治療方面享負盛名，喺處理脊柱畸形嘅病例上更享盛譽，名氣唔單止遍及香港，並延伸到世界各地。
大口酒造股份

大口酒造股份有限公司（日文：大口酒造株式会社），簡稱大口酒造股份同大口酒造，係日本一間釀酒廠，1970年喺鹿兒島縣伊佐市開，總部喺鹿兒島縣伊佐市大口原田643番地。
公司係由11家法人（渕之上酒造合資会社・山田酒造株式会社・川原酒造合資会社・むさし醸造合名会社・竹内酒造有限会社・田中酒造有限会社・向原酒造合資会社・八反丸酒造有限会社・緒方酒造有限会社・神渡酒造合名会社）、1個人（有満　隆）組成。
佢專門生產同埋銷售燒酒同釀酒產品。主要產品有「伊佐錦」（包括白麹仕）、「黑伊佐錦」（包括黒麹仕）、「黑伊佐錦 無濾過」（季節限定）、「甕伊佐錦」（包括黒麹仕）同「伊佐舞」（只提供畀伊佐地區）。
大司成坊

大司成坊係爲紀念南京國子祭酒黃佐起嘅牌坊，初頭喺廣州城內承宣街（而家中山五路側根），收尾搬咗去應元路。
1963年3月1號，廣州市人民委員會公佈首批市文保單位，大司成坊編號「18」，1966年8月20號撤銷。文革「破四舊」時，拆咗呢個坊去。1983年8月13號，市政府重核定公佈名單，大司成坊等四文物除名。
大口環道

大口環道（英文：Sandy Bay Road），係香港沙灣（大口環）一條馬路，道路呈U形，兩邊連接住域多利道，中段（南面）同沙灣徑交匯。
土蜜樹

土蜜樹（粵拼：tou2 mat6 syu6；學名：Bridelia tomentosa），又嗌夾骨木（gaap3 gwat1 muk6），係大戟科土蜜樹屬嘅常綠灌木，喺中國廣東、香港、澳門、臺灣、福建、廣西、雲南同東南亞、澳洲嘅海拔100～1500m嘅山地疏林或平原灌木林入面可以搵到。

樣
樹枝軟，成日下帎，結果超多。

用途
植株可以做庭院嘅觀景植物、行道樹、生態風景林，及荒山造林。葉可以做藥，樹皮可以提取栲膠。
土葬

土葬係葬法嘅一種，將死屍埋落泥土入面，工夫比較少，重可以保留全屍。
土蜘蛛

土蜘蛛（tou2 zi1 zyu1，日文：土蜘蛛），係種日本傳説中嘅妖怪，性格兇殘，成日將啲見到嘅人用蜘蛛絲綁住，帶返山窿度食。
土衞三

土衞三（Tethys）係土星嘅其中一粒衞星，平均直徑約莫1062公里，響1684年發現。
土衞三十一

土衞三十一（Narvi）係土星嘅其中一粒衞星，平均直徑約莫7公里，響2003年發現。
土蚊

土蚊（學名：Topomyia），係雙翅目蚊科嘅一個屬。
土衞三十七

土衞三十七（Bebhionn）係土星嘅其中一粒衞星，平均直徑約莫6公里，響2004年發現。
土衞一

土衞一（Mimas）係土星嘅其中一粒衞星，平均直徑約莫396公里，響1789年發現。
土衞七

土衞七（Hyperion）係土星嘅其中一粒衞星，平均直徑約莫270公里，響1848年發現。
大藍閃蝶

大藍閃蝶（Morpho menelaus）係蛺蝶科閃蝶屬下嘅一種蝴蝶。
大蕉

大蕉（M. acuminata × M. balbisiana）係芭蕉屬嘅一個雜交種，由小果野蕉同野蕉雜交出嚟，主要用嚟做食材，比較少當生果直接食。
大藍湖

《大藍湖》（Big Blue Lake）係一部2011年嘅香港電影，由唐寧、周俊偉、覃恩美同何嘉莉主演。目前票房慘淡，首日上映只得4516元票房。導演曾翠珊獲得第31屆香港電影金像獎最佳新進導演獎。
大藍山地區

大藍山地區係個喺澳洲嘅世界遺產，登錄喺聯合國教科文組織嘅世界遺產名錄。
大藍蝶

大藍蝶（英文：large blue；學名：Phengaris arion）係灰蝶科下嘅一種蝴蝶物種，最出名嘅嘢係佢哋啲毛蟲會寄生响蟻嘅竇裏面。呢種物種廣泛噉分佈喺歐亞大陸多地，喺 1758 年第一次畀人發現同紀綠低。
大藍蝶曾經喺英倫嗰頭完全絕嗮跡，但打後生態保育工作者成功噉同大藍蝶做再引入，所以喺廿一世紀初嘅英倫可以搵到呢種蝴蝶嘅蹤影。

基本外形
大藍蝶啲翼，底面望落花款相當唔同。
2006 年影到，一朵花上面有一隻大藍蝶。
睇埋：灰蝶科
大藍蝶嘅毛蟲可以生到去大約 1.3 cm 咁長。
大藍蝶嘅成蟲個樣同第啲蝴蝶大同小異，有兩對翼，身體分頭胸腹三橛。佢哋蟲如其名，兩對翼向外嗰面望落係藍藍哋噉色嘅，不過佢哋啲翼向內嗰面望落幾唔同－係有啲紅紅哋橙橙哋嘅色而且帶黑色斑點嘅。平均嚟講，大藍蝶乸大隻過公些少－據講大藍蝶乸擘開嗮啲翼可以去到成 5.2 cm 咁長，而大藍蝶公擘開嗮啲翼就可以去到成 4.8 cm 咁長。
Phengaris arion ♂  	
Phengaris arion ♂  △

生命週期
睇埋：完全變態同竇寄生
大藍蝶同第啲蝴蝶一樣，係靠完全變態嘅方式嚟發育嘅，一世蟲會經過蛋、幼蟲、蛹同成蟲四大階段。大藍蝶嘅幼蟲期可以有成 9 個月咁長，條蟲生到夠大就會結蛹，變成成蟲之後佢哋就得返幾個禮拜命，要嗱嗱聲去搵伴侶交配，傳宗接代。
大藍蝶最出名嘅係佢哋有竇寄生（brood parasitism）嘅行為同埋有能力整蠱蟻：竇寄生係指一隻動物靠第隻動物（同種或者異種都算）嚟養育佢哋嘅幼體；大藍蝶同好多白灰蝶屬物種一樣，會靠第啲昆蟲養佢哋啲幼體；大藍蝶嘅幼蟲望落好似區內啲蟻物種嘅幼蟲，而且仲曉釋放出一陣好似蟻幼蟲噉嘅除，吸引啲蟻將佢哋搬返蟻竇。一返咗竇，條毛蟲就會等啲工蟻餵佢，甚至會捕食佢周圍嗰啲蟻幼蟲；如是者，條毛蟲就會一路食一路生，生到咁上下就會結蛹，變咗成蟲之後隻蝴蝶就會飛去搵伴侶交配。呢種過程唔係互利共生－成個過程入面得大藍蝶攞嗮著數，而啲蟻淨係會有損失。
大蕁麻

大蕁麻（Urtica dioica），又叫刺蕁麻、異株蕁麻，係蕁麻嘅一種，原產歐洲、溫帶亞洲同北非西部。
大薯

大薯係一種薯、一種草同一種食材。講食主要講佢嘅地下莖。生物上佢唔只一個品種，而係薯蕷屬某幾個品種。
大興公共圖書館

大興公共圖書館（英文：Tai Hing Public Library）係香港一間公共圖書館，亦係屯門區第一間公共圖書館，喺大興邨嘅大興邨商場二樓80號。該館喺1978年8月24號啟用，樓面面積641平方米，而家由康樂及文化事務署管理。

歷史
1978年8月24號，市政事務署喺屯門大興邨開咗區內第一間公共圖書館，開幕禮由時任屯門鄉事委員會主席劉皇發同埋市政事務署署理署長費士陶主持。初時命名為「屯門公立圖書館」，1989年屯門中央圖書館啟用之後改名為大興公共圖書館。
2000年1月1號，區域市政局同區域市政總署一併解散，公共圖書館改由康樂及文化事務署管理，並喺同年6月閂館翻新，翌年2月25號完工後重開。

館內設施
館內設有成人圖書館、兒童圖書館、參考圖書部、報刊閱覽部同推廣活動室，提供自助借書、影印同還書箱服務。
1990年代起，圖書館推行電子化。先喺1993年11月完成書目資料電腦化，提供聯機公眾檢索目錄服務。之後館內閞咗個互聯網數碼站，公眾可以預約用電腦之餘，亦可以用「列印易」自助列印服務。2008年6月底，館內裝咗Wi-Fi，提供免費無線上網服務。

開放時間
除非特別寫明，否則本文所有時間都係以UTC+8時間為準。
大腸

大腸（英文：large intestine；拉丁文：Intestinum crassum）係器官，係腸胃一員，上承小腸，下出肛門，包括盲腸、結腸、直腸同埋肛管。佢用來吸收水分，帶走唔要嘅消化物。
大興

大興係東晉皇帝司馬睿嘅年號，相當於公元318年到321年，前後總共4年。
左邊幅圖顯示大興喺東晉時期個位。
團隊運動

團隊運動（team sports）泛係任何涉及唔同隊伍嘅運動員彼此競爭嘅運動，例子有足球、籃球同美式足球。
土井美加

土井美加，係日本嘅一個女藝人同埋配音員。
團隊有效性

團隊有效性（英文：team effectiveness）係管理學上嘅一個概念，指一個團隊有幾能夠達成佢哋嘅工作。
土井康平

土井康平（1988年12月24號—）係日本足球員，司職守門員，效力盛岡仙鶴。
土井良太

土井良太（1987年8月27號—）係日本足球員，司職前鋒，效力藤枝MYFC。
士林夜市

士林夜市係臺灣臺北市士林區一個夜市，有好多賣臺灣特色小食嘅檔攤，吸引好多當地人同外地遊客去行。

歷史
早期商人喺士林完成農產品買賣交易後，喺附近嘅三腳渡裝貨，沿基隆河經過番仔溝轉去淡水河，將貨物送去大稻埕、艋舺等地。
1909年，設立「士林市場」。過去嘅交易主要集中喺媽祖廟「慈諴宮」廟前嘅廣場，然而市場攤販逐漸侵佔廟宇用地，於是慈諴宮起圍牆保留僅存嘅狹窄廟地，圍牆只可以任得啲攤販用。
1913年，興建士林市場。
1998年，啟用嘅士林市場被列為市定古蹟。
1999年，士林市場進行規劃改建。
2002年10月14號，由於通風、衛生、環境、公共安全等問題，將原士林市場攤販移去文林路同基河路口、台北捷運劍潭站對面嘅「士林臨時市場」。臺北市政府將原士林市場拆除改建，淨係留返日治時代嘅磚造市場建築。舊士林市場改建成地面2層，地下3層式建築物。士林市場飲食類攤位會搬返原址地下一樓。
2011年12月，士林市場改建完成，攤商開始移返入去，士林臨時市場正式熄燈。
2012年，士林臨時市場開始拆卸，塊地計畫用嚟起臺北市第二座大型藝術展演場館「臺北藝術中心」。2月，士林市場假日人潮太多，士林消防局喺星期五、六、日18點至00點派一部消防車戒備，以維護安全。4月，士林市場夜晚人流擁擠，對於安全同環境品質有顧慮，啟動人流管制，最多1400人左右，多過呢個數就有出冇入。

爭議
近年士林夜市傳出咗唔少消費爭議，例如對外國遊客抬價，亂推出「隱藏版菜單」等等，形象受到影響，唔少攤商做唔住。去到2020年11月，東森新聞就報道，因為形象問題加上武漢肺炎嘅問題，人潮銳減，嗰度有唔少整排掛出招租嘅廣告板。。
士林運動中心

士林運動中心係臺灣臺北市第6座啟用嘅市民運動中心，樓地板面積9,920平方公尺，地下2層、地上10層。2008年2月2號正式啟用，承包經營單位係臺北市中華基督教青年會。

地理位置
地址喺臺北市士林區士商路一號，近台北捷運劍潭站，旁圍承德公園；承德公園地下停車場同臺北市公共自行車租賃系統士林運動中心站。

設備
士林運動中心各樓層設施包括餐飲區、兒童遊戲室、室內高爾夫球練習場、舞蹈教室、健身中心、溫水游泳池、SPA水療池、籃球場、攀岩練習場同弓箭練習場。
士撻膽

士撻膽（粵拼：si6 taat1 daam2，又叫啟輝器，簡稱士撻，英文：starter）係光管嘅裝置，用嚟幫手點著光管，原理係先預熱，再將光管兩邊電壓升高。
士干尼

士干尼（粵拼：si6 gon1 nei4；瑞典文：Skåne，瑞典文讀音：[ˈskoːˈnɛ]），又譯做斯冠尼（當地讀音：[ˈskɛu̯ˈnɛ]），係瑞典最南邊嘅大區。雖然面積得瑞典嘅3%，但住咗120萬人，係瑞典總人口數13%。出名嘅城市包括馬模、希星堡。隔住厄勒海峽，就係鄰國丹麥嘅舍蘭島。
士德頓

士德頓（英文：Stockton）舊譯市作頓，係美國加利福尼亞州一城，喺聖華金河邊，人口30萬，面積168平方公里。當地唐人叫佢做三埠，對應「大埠」三藩市同「二埠」沙加緬度。
士氣

士氣（英文：morale；法文：esprit de corps）係指一個隊伍嘅成員有幾夠喺面對困難嗰陣，維持相信佢哋達到目的而做嘅工作。
實用主義

實用主義係種哲學主義，立場喺理性主義同經驗主義之間，發源自1870年代嘅美國。呢種主義嘅代表人物係美國哲學家威廉占士。
實數

實數（粵拼：sat6 sou3，英文：real numbers）係指可以連續噉喺數線上面表達出嚟嘅數，另一個講法係可以寫做（可能無限長嘅）小數嘅數。
實數域係個完備嘅有序域（complete ordered field），係有理數域嘅完備化（completion），係複數域嘅子域（實數就係虛部（imaginary part）係嘅複數）；實數可以用戴德金分割（Dedekind cut）定義；每個實數都係一列有理數嘅極限，直觀、應用上，一個實數可以用有限或者無限嘅小數表示。數學家會用「」嚟表示實數集，即係所有實數。
實數包含有理數之外嘅數叫無理數，包括圓周率、等等。
實數係日常生活都會見到嘅數字，所以通常嚟講，多數會直接用數字嚟形容實數。
數學嘅數

代數性質
包括咗十條對應加法同乘法嘅代數性質。頭四條係對應加法，中間四條係對應乘法，最後兩條係講加法同乘法之間嘅關係。
。意思係，加法次序唔影響結果。
。意思係，三個實數嘅加法次序唔影響結果。
使到。意思係，任何嘢加零，都唔會改變原本嗰樣嘢。而呢個零係一定喺入面。
每一個對應嘅，使到。意思係，任何一個數，都會搵到一個對應嘅數，兩個加埋會變做零。
。意思係，乘法次序唔影響結果。
。意思係，三個實數嘅乘法次序唔影響結果。
使到。意思係，一定有一個「一」係入面，令到任何嘢乘佢都係等於自己。
每一個對應嘅非零，使到。意思係，一個實數一定會有一個對應嘅實數，之後佢哋兩個乘埋就係一。
同埋。
。

推論一
如果有兩個數字係符合，咁即係可以得出。
證明：
。
以上嘅證明只可以利用代數性質嘅十條定理嚟做，唔可以用平時處理加乘嘅習慣嚟做。
呢個證明嘅意義，係證明只有零先可以做到上面題及嘅嘢。

推論二
如果有兩個數字係符合同埋，咁即係得出。
證明：
。
同一個原理，唔可以用平時嘅習慣處理。
呢個證明證明，只有一先可以做到上面題及嘅嘢。

推論三
如果，咁樣。
證明：
推。
再利用推論一嘅結果，。
呢個證明嘅意義在於，佢證明咗咩嘢乘零都會等於零。

推論四
如果符合同埋，咁得出。
證明：
。
就係因為呢個證明，先可以進行到除法。

推論五
如果符合，之後得出或者。
證明：
假設。（想要證出。）

排序性質
内文：不等式
排序性質（Order Properties）係其中一個性質。佢係嚟自於三叉性質（Trichotomy Proporties），就係因為三叉定理，先會有不等式。

三叉性質
考慮係嘅一個子集，係一個整實數嘅子集，然後符合以下三項特性：
如果，咁樣。
如果，咁樣。
所有入面嘅元素，叫，都係必定符合以下其中一項。
因為呢個三叉性質，入面嘅數字可以分做正數、負數同埋零。就係因為噉，所以產生咗不等式。從而入面嘅數字有大細之分。

完全性質
内文：界限 (數學)
完全性質（Completeness Property）係嘅最終性質，意思係「係俾數字填滿」。舉個例，喺同中間有無限咁多個數字。換句話講，你唔會搵到有兩個數字之間係無數字。
完全性質可以由好多唔同方面去證明，其中一個係嚟自完備。完全性質指明：「任何一個實數集，如果佢有上限，就一定有一個最小上限。」因為咁，亦到有人叫完全性質做「最小上限性質」（Supremum Property）。
實用中學

實用中學係香港過去出現過嘅學校。呢一類學校主要畀不學無術、無心向學或唔嚴重學障嘅學生就讀。大槪介乎技能輔助學校同技能訓練學校之間。屬於中度學校。
實木

實木，木一類，用來造船有，造傢俬有。非常堅固。
實木英文叫hard wood，故此繙為硬木。
實數完備性

實數完備性（completeness of the real numbers）係有關實數嘅一條公理。想像  同  係兩個各有若干個元素嘅集合，具備以下嘅特性：
如果  同 ，噉 ；
，「 同  結合埋一齊包含嗮所有嘅實數（）」；
實數完備性講嘅係，「想像一個獨特嘅數 ， 冇可能會有齊以下呢兩個特性：
如果 ，噉 ；同埋
如果 ，噉 。」
用日常用語講，即係「 當中並冇任何嘅窿罅」，而呢點喺 （有理數）當中唔成立。